清净在岁月，无事莫生愁无事莫生愁。苦奔忙，未肯休，清风明月谁消受？财多越求，官高越谋，人心不足何时够？急回头，百年难得，一切不须忧。
无事莫生愁。叹愚痴，作楚囚，邯郸一梦谁参透？富贵难求，贫贱难休，波波劫劫空孱愁！忘回头，机关用尽，空自说无钩。
无事莫生愁。子与孙，枉代忧，前生修积安排定。使甚机谋，言甚冤仇，后人田土前人受。急回头，饶他一着，胜作马和牛。
无事莫生愁。似浮泡，若赘疣，机关谁肯居人后？能者多求，智者多谋，终朝只见眉儿皱。急回头，光阴有限，莫负好扬州。
无事莫生愁。笑贪人，似饵钩，奔波劳碌无宁候。万里封侯，腰缠未休，名缰利锁牢栓就。急回头，流光迅速，不为少年留。
无事莫生愁。湛湛天，在上头，方才动念先知透。机心且丢，雄心且收，痴聋癔哑偏丰厚。好优游，守己安分，快活度春秋。
无事莫生愁。住山林，学隐流，松篁掩映窗前后。布胜绫绸，菜胜珍馐，枝头花鸟皆吾友。好优游，酣然一觉，蝴蝶梦庄周。
无事莫生愁。访名儒，伴道流，本来面目宜参究。福是人修，闲是人偷，夜游秉烛明如昼。好优游，何荣何辱，呼马任呼牛。
无事莫生愁。爱观山，喜泛流，酒炉茶灶消清昼。言多招尤，事多招羞，闭门一榻羲皇侯。好优游，闲非闲是，总不到心